Document ID: 32006R0991

KOMMISSIONENS FORORDNING (EF) Nr. 991/2006
af 30. juni 2006
om ændring af forordning (EF) nr. 1870/2005 om åbning og forvaltning af toldkontingenter og om indførelse af en ordning med importlicenser og oprindelsescertifikater for hvidløg fra tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), særlig artikel 31, stk. 2, og artikel 34, stk. 1, og
ud fra følgende betragtninger:
(1)
I aftalen i form af brevveksling mellem Det Europæiske Fællesskab og Folkerepublikken Kina i henhold til artikel XXIV, stk. 6, og XXVIII i GATT fra 1994 (2), der blev godkendt ved Rådets afgørelse 2006/398/EF (3), er der for Kina fastsat en tilføjelse på 20 500 t til toldkontingentet for hvidløg henhørende under KN-kode 0703 20 00.
(2)
Den tilføjelse bør afspejles i bilag I til Kommissionens forordning (EF) nr. 1870/2005 (4).
(3)
Erfaringerne har vist, at visse bestemmelser i forordning (EF) nr. 1870/2005 vedrørende referencemængde, definition af importører, importlicensansøgninger og oplysninger fra Kommissionen bør præciseres af hensyn til klarheden.
(4)
Forordning (EF) nr. 1870/2005 bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
I forordning (EF) nr. 1870/2005 foretages følgende ændringer:
1)
Artikel 2, stk. 5, litra c), affattes således:
»c)
for traditionelle importører, der ikke falder ind under litra a) eller b), den største mængde hvidløg, der er blevet importeret i en af de første tre afsluttede importperioder, hvor de har opnået importlicenser efter forordning (EF) nr. 565/2002 eller nærværende forordning.«
2)
I artikel 3 foretages følgende ændringer:
a)
Stk. 1 affattes således:
»1. Ved »traditionelle importører« forstås importører, det være sig fysiske eller juridiske personer, enkeltpersoner eller sammenslutninger af erhvervsdrivende, der er etableret i overensstemmelse med national ret, og som efter en medlemsstats opfattelse:
a)
har opnået licenser efter forordning (EF) nr. 565/2002 eller nærværende forordning i hver af de tre foregående afsluttede importperioder
b)
har importeret hvidløg til Fællesskabet i mindst to af de tre foregående afsluttede importperioder
c)
har importeret mindst 50 t frugt og grøntsager som omhandlet i artikel 1, stk. 2, i forordning (EF) nr. 2200/96 til Fællesskabet i den afsluttede importperiode forud for deres ansøgning.«
b)
Stk. 3, litra a), nr. i), affattes således:
»i)
de har importeret hvidløg fra andre oprindelseslande end de nye medlemsstater eller Fællesskabet i dets sammensætning pr. 30. april 2004 i mindst to af de tre foregående afsluttede importperioder«.
3)
Artikel 7, stk. 2, affattes således:
»2. Den samlede mængde, der er omfattet af ansøgninger om »A«-licens, der indgives af en ny importør i et kvartal, må ikke overstige 10 % af den i bilag I anførte samlede mængde for det pågældende kvartal og den pågældende oprindelse. De ansvarlige myndigheder afviser ansøgninger, der ikke opfylder denne betingelse.«
4)
Artikel 8, stk. 2, tredje afsnit, affattes således:
»Når nye importører har opnået importlicenser efter nærværende forordning eller forordning (EF) nr. 565/2002 i den tidligere, afsluttede importperiode, skal de fremlægge bevis for, at mindst 90 % af den mængde, de havde fået tildelt, rent faktisk er overgået til fri omsætning.«
5)
I artikel 17 foretages følgende ændringer:
a)
Stk. 2 udgår.
b)
Stk. 3 affattes således:
»Kommissionen meddeler regelmæssigt medlemsstaterne på rette tidspunkt og måde, hvilke kontingentmængder der er udnyttet, og hvilke oplysninger den har modtaget efter artikel 12 og artikel 16, stk. 2.«
6)
Bilag I erstattes af teksten i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juni 2006.

Labels: 3
17
5